[{"text_idx": "#000000", "text": "Uned Datblygu Dysgu ac Addysgu"}, {"text_idx": "#000004", "text": "Mae\u2019r holl wybodaeth fyddwch chi ei hangen ar dudalennau gwe\u2019r Uned Datblygu Dysgu ac Addysgu. Yn ddiweddar rydym ni wedi gweithio\u2019n ddwys gyda chydweithwyr academaidd i ddatblygu datrysiadau i bandemig Covid 19. Bydd ein tudalennau gwe Cefnogi eich Addysgu yn eich helpu gydag amrywiol ddatrysiadau addysgu."}, {"text_idx": "#000005", "text": "Rydym ni\u2019n ysgrifennu blog gyda\u2019r newyddion diweddaraf, manylion am ddigwyddiadau a sesiynau hyfforddi, ac adnoddau."}, {"text_idx": "#000006", "text": "Os bydd angen i chi gysylltu a\u0302 ni gallwch wneud hynny ar un o ddau gyfeiriad ebost:"}, {"text_idx": "#000007", "text": "udda@aber.ac.uk (am gwestiynau addysgegol a chynllunio, neu i drefnu ymgynghoriad) neu"}, {"text_idx": "#000008", "text": "eddysgu@aber.ac.uk (am ymholiadau technegol ynghylch ein harlwy e-ddysgu a restrir isod)"}, {"text_idx": "#000011", "text": "Hoffem recriwtio 8 myfyriwr. Cynhelir y prosiect rhwng 5 ac 17 Gorffennaf 2021. Gan ddibynnu ar y grw\u0302p, bydd gofyn i\u2019r Llysgenhadon ymrwymo i oddeutu 13 awr o waith naill ai yn ystod wythnos gyntaf neu ail wythnos y prosiect."}, {"text_idx": "#000012", "text": "Gofynnwn i chi ystyried annog eich myfyrwyr i wneud cais am y ro\u0302l drwy borth GwaithAber lle ceir hyd i ragor o wybodaeth. Y dyddiad cau yw 21 Mehefin."}, {"text_idx": "#000014", "text": "Bydd modiwlau Blackboard Uwchraddedig ar gyfer blwyddyn academaidd 2019/20 yn cael eu creu heb gynnwys. Yn flaenorol, roedd y cynnwys yn cael ei gopi\u0308o drosodd bob blwyddyn yn awtomatig ar gyfer holl fodiwlau Blackboard."}, {"text_idx": "#000015", "text": "Bydd paratoi modiwlau Uwchraddedig ar gyfer y flwyddyn nesaf yn golygu bod cydlynwyr y modiwlau\u2019n copi\u0308o deunydd presennol drosodd neu\u2019n uwchlwytho deunydd newydd i\u2019r ailadroddiad o\u2019u modiwl. Bydd yr holl fodiwlau\u2019n cynnwys templed o ddewislen adrannol y cytunwyd arni a bydd rhaid trefnu\u2019r cynnwys yn unol a\u0302\u2019r ddewislen hon."}, {"text_idx": "#000016", "text": "Hoffem gynorthwyo staff i baratoi modiwlau gymaint ag y gallwn. Rydym yn fodlon dod i\u2019r swyddfa neu i chi ddod i ymweld a\u0302 ni. Os hoffech drefnu apwyntiad gydag aelod o\u2019r Grw\u0302p E-ddysgu, rhowch wybod i ni lle a phryd yr hoffech gwrdd."}, {"text_idx": "#000017", "text": "Rydym wedi paratoi\u2019r Cwestiynau Cyffredin hyn sydd a\u0302 chanllawiau manwl ar sut i gopi\u0308o elfennau gwahanol ar Blackboard ac wedi cynhyrchu\u2019r daflen wybodaeth sy\u2019n cael ei harddangos ar yr ochr chwith."}, {"text_idx": "#000018", "text": "Rydym yn edrych ymlaen at weithio\u2019n agos a\u0302\u2019r holl staff a\u2019ch cynorthwyo mewn unrhyw ffordd sy\u2019n gyfleus i chi."}, {"text_idx": "#000021", "text": "Mae\u2019n bleser gennym gadarnhau ein rhaglen ar gyfer y prynhawn:"}, {"text_idx": "#000023", "text": "Bydd y cyflwyniadau hyn yn cynnig cyfres o awgrymiadau ymarferol a fydd yn helpu i wneud eich dogfennau a\u2019ch amgylcheddau dysgu yn fwy cynhwysol. Yn ogystal a\u0302 hyn, byddwn yn edrych ar sut y gellid defnyddio\u2019r strategaethau hyn yn ymarferol ac o fewn cyd-destun addysgu."}, {"text_idx": "#000024", "text": "Gobeithio y bydd modd i chi ymuno a\u0302 ni ar gyfer y digwyddiad hwn. Nifer cyfyngedig o leoedd sydd ar gael yn y Gynhadledd Fer felly archebwch le drwy\u2019r dudalen archebu hon."}, {"text_idx": "#000025", "text": "Blackboard SaaS \u2013 diweddariad 1"}, {"text_idx": "#000026", "text": "Bydd llawer ohonoch wedi gweld y cyhoeddiad bod Prifysgol Aberystwyth yn symud i lwyfan cwmwl Blackboard SaaS. Rydym yn bwriadu rhoi diweddariad misol ar gynnydd y prosiect trwy\u2019r blog E-ddysgu, a dyma\u2019r diweddariad cyntaf."}, {"text_idx": "#000027", "text": "Mae SaaS yn golygu \u2018Software as a Service\u2019, ac fe fydd symud i ddefnyddio Blackboard SaaS yn cynnig nifer o fanteision. Y brif fantais o bosib yw na fydd cyfnodau lle nad yw\u2019r gwasanaeth ar gael (downtime) ar o\u0302l i ni fudo i SaaS. Ar hyn o bryd mae dau gyfnod cynnal a chadw a drefnir ymlaen llaw bob blwyddyn \u2013 sef dau ddiwrnod yn ystod Gwyliau\u2019r Nadolig a dau ddiwrnod yn ystod yr haf. Bydd y rhai ohonoch sy\u2019n dilyn y blog hwn yn gwybod pa mor anodd y gall fod i drefnu\u2019r rhain, a\u2019i bod bron yn amhosibl dod o hyd i amser sy\u2019n gyfleus i bawb. Mae Blackboard SaaS yn cael ei ddiweddaru heb darfu ar y gwasanaeth o gwbl (i gael gwybod mwy am hyn a nodweddion eraill SaaS gweler "}, {"text_idx": "#000028", "text": "Ni fydd y gwasanaeth ar gael am gyfnod yn ystod y broses fudo, ond byddwn yn rhoi gwybod i chi am hyn yn agosach at yr amser. Ac unwaith y byddwn wedi symud y newyddion da fydd \u2013 dim mwy o gyhoeddiadau yn rhoi gwybod nad yw\u2019r gwasanaeth ar gael dros y Nadolig neu\u2019r haf!"}, {"text_idx": "#000029", "text": "Caiff SaaS ei ddiweddaru trwy ddefnyddio dull diweddaru parhaus \u2013 mae hyn yn golygu y bydd Blackboard yn cael ei ddiweddaru i\u2019r fersiwn ddiweddaraf bob mis. Mae\u2019r diweddariad hwn yn cynnwys trwsio bygiau a chyflwyno nodweddion newydd. Felly, dylech weld bod problemau\u2019n cael eu trwsio\u2019n gynharach ac ni fydd rhaid i chi aros yn rhy hir am offer newydd neu ddiweddariadau i offer cyfredol."}, {"text_idx": "#000030", "text": "Mae digonedd o wybodaeth am Blackboard SaaS ar gael ar-lein; os byddwch yn mynd ati i chwilio am ragor o wybodaeth, cofiwch fod dwy fersiwn wahanol o Blackboard ar gael ar SaaS, sef Original ac Ultra. Rydym yn bwriadu symud i\u2019r fersiwn Original i ddechrau \u2013 a byddwn yn ystyried Ultra yn y dyfodol."}, {"text_idx": "#000031", "text": "Ers i ni anfon y cyhoeddiad gwreiddiol, mae\u2019r ti\u0302m E-ddysgu ac Integreiddio Systemau wedi treulio llawer o amser yn ymgyfarwyddo ag SaaS. Un o\u2019r pethau mwyaf cyffrous oedd cael defnyddio fersiwn newydd a hollol ffres o Blackboard. Nid yw\u2019r rhan fwyaf ohonom erioed wedi gweld Blackboard heb unrhyw gyrsiau na defnyddwyr \u2013 roedd ychydig bach fel wynebu ardal o eira ffres!"}, {"text_idx": "#000033", "text": "Os oes gennych unrhyw gwestiynau yngly\u0302n a\u0302 Blackboard SaaS, cysylltwch a\u0302 ni ar elearning@aber.ac.uk"}, {"text_idx": "#000034", "text": "Mae\u2019n debyg mai\u2019r Ganolfan Raddau yw\u2019r elfen fwyaf grymus o fodiwl Blackboard, ac eto nid yw\u2019n cael ei ddefnyddio llawer. Mae Canolfan Raddau ar gyfer pob modiwl Blackboard, ond pa mor aml fyddwch chi\u2019n ei defnyddio ac a ydych yn cael budd digonol ohoni elwa ohoni? Rwy\u2019n ffan enfawr o Ganolfan Raddau Blackboard felly rwy\u2019n defnyddio\u2019r gyfres hon o bostiadau ar fy mlog i\u2019ch cyflwyno chi i rai o\u2019r nodweddion cudd a allai wneud eich gwaith marcio ac asesu yn haws."}, {"text_idx": "#000035", "text": "Mae\u2019r postiad cyntaf yn ymwneud a\u0302 sefydlu\u2019r Ganolfan Raddau. Fel llawer o bethau, deuparth y gwaith yw ychydig bach o feddwl a chynllunio cyn ichi ddechrau. Bydd ychydig o waith trefnu ymlaen llaw yn gwneud eich gwaith yn dipyn haws yn y tymor hir."}, {"text_idx": "#000037", "text": "Trefnu cyn creu. Ychwanegir rhai nodweddion fel categori\u0308au a Chyfnodau Graddio at y colofnau wrth ichi eu creu. Mae\u2019n ddefnyddiol i sefydlu\u2019r rhain yn gyntaf, yn hytrach na mynd yn o\u0302l a golygu wedyn (er bod hynny yn bosib).Categori\u0308au Ceir categori\u0308au mewnol ar gyfer mathau o offer (e.e. Profion, Aseiniadau) a.y.y.b. sy\u2019n cael eu rhoi ar waith yn awtomatig wrth ichi eu creu. Ond gallwch hefyd greu eich categori\u0308au eich hun. Er enghraifft, efallai y byddwch yn dymuno cael categori ar gyfer Arholiadau neu Gyflwyniadau. Gallwch hefyd wneud cyfrifiadau ar sail categori colofn gan ddefnyddio dewisiadau\u2019r Golofn Gyfrifiedig. Help Blackboard ar Gategori\u0308au.Cyfnodau Graddio. Cyfnodau marcio\u2019r gwaith yw\u2019r rhain. Byddai hyn yn ddefnyddiol os ydych yn cyflwyno marciau\u2019n uniongyrchol i\u2019r Ganolfan Raddau ar gyfer modiwl hir a thenau. Gallech gael cyfnod graddio Semester 1 a Semester 2 ac yna hidlo yn o\u0302l y rhain er mwyn i chi weld y colofnau perthnasol yn unig. Help Blackboard ar Gyfnodau Marcio.A oes angen colofnau ychwanegol arnoch? Mae unrhyw beth y gallwch ei raddio yn Blackboard yn cynhyrchu Canolfan Raddio wrth ichi ei greu. Felly, os oes gennych Aseiniad Turnitin, Cylch Trafod graddedig neu Wici, bydd gennych eisoes golofn yn y Ganolfan Raddau. Os hoffech storio marciau ar gyfer cyflwyniadau, arholiadau, profion dosbarth, arholiadau llafar, a.y.y.b., gallwch greu eich colofnau eich hun. Help Blackboard ar Greu Colofnau.Meddyliwch yn ofalus wrth roi enw i\u2019ch colofnau (colofnau wedi\u2019u creu gennych chi, neu\u2019r rhai sy\u2019n cael eu creu wrth osod Turnitin a.y.y.b.). Dylent fod yn ystyrlon ac yn hawdd i ddeall pa elfen asesu maent yn perthyn iddi. Mae hyn yn arbennig o bwysig wrth fapio elfennau ar gyfer trosglwyddo marciau. Problem gyffredin yw fod gennych ddau bwynt e-gyflwyno a\u2019r ddau yn dwyn yr enw Traethawd; gwnewch yn siw\u0302r eich bod yn defnyddio teitlau sy\u2019n gwneud synnwyr fel Traethawd 1 a Thraethawd 2 neu Traethawd Maeth a Thraethawd Ymarfer Corff.A hoffech wneud cyfrifiadau neu gyfuno marciau? Mae AStRA yn pwysoli eich aseiniadau wrth gyfrifo\u2019r marc cyffredinol ar ddiwedd y modiwl, ond efallai y byddwch yn dymuno grwpio aseiniadau bach ynghyd i wneud cyfrifiadau neu i ddangos i\u2019r myfyrwyr. Er enghraifft, efallai bod gennych set o brofion wythnosol sy\u2019n ffurfio un elfen o\u2019r asesu ar gyfer y modiwl. I wneud hyn, gallwch greu un o\u2019r colofnau cyfrifiedig. Help Blackboard ar Golofnau Cyfrifiedig.Beth hoffech chi i\u2019r myfyrwyr ei weld? Mae\u2019r rhan fwyaf o bobl yn gwybod eich bod yn gallu cuddio colofnau\u2019r Ganolfan Raddau rhag y myfyrwyr, ond a oeddech yn gwybod bod Prif Arddangosiad ac Arddangosiad Eilaidd? Mae hyn yn golygu y gallwch ddangos llythyren i\u2019r myfyrwyr, neu ddangos bod y gwaith wedi\u2019i farcio, heb ddangos y radd. Dyma ffordd o roi adborth cyn rhyddhau marc.Gwylio a hidlo. Ceir nifer o ffyrdd o drefnu eich Canolfan Raddau i\u2019ch helpu i weld y pethau y dymunwch eu gweld yn unig. Gan ddibynnu ar sawl colofn sydd gennych a\u2019r hyn sydd angen ei wneud, efallai bydd un o\u2019r isod yn ddefnyddiol:Golygon Call ac Ychwanegu fel Ffefryn. Chi\u2019n gwybod am yr eitemau Angen eu Marcio ac Aseiniadau yn y Ganolfan Raddau Gyflawn yn eich dewislen? Llwybrau byrion yw\u2019r rhain sy\u2019n eich cysylltu a\u0302 golygon hidledig o\u2019r Ganolfan Raddau. A wyddech chi eich bod yn gallu ychwanegu eich llwybrau byrion eich hun yma, gan ddefnyddio categori\u0308au neu grwpiau o fyfyrwyr fel y meini prawf? Help Blackboard ar Golygon Call.Hidlo. Fel taenlenni Excel, mae\u2019n bosib hidlo eich golwg o\u2019r Ganolfan Raddau, i ddangos setiau penodol o wybodaeth yn unig. Help Blackboard ar Hidlo.Codio lliw. Dyma fy ffefryn personol i. Gallwch roi cod lliw i\u2019r Ganolfan Raddau i ddangos yn sydyn pa fyfyrwyr sy\u2019n cael marciau uchel iawn, a pha fyfyrwyr y gallai fod angen rhagor o help arnynt. Mae\u2019n ddefnyddiol iawn ar gyfer profion sy\u2019n cael eu marcio\u2019n awtomatig ac efallai na byddwch yn gweld y canlyniadau\u2019n syth. Mae\u2019n ffordd weledol sydyn o weld pwy allai fod angen rhagor o help. Help Blackboard ar godio lliw."}, {"text_idx": "#000038", "text": "Categori\u0308au Ceir categori\u0308au mewnol ar gyfer mathau o offer (e.e. Profion, Aseiniadau) a.y.y.b. sy\u2019n cael eu rhoi ar waith yn awtomatig wrth ichi eu creu. Ond gallwch hefyd greu eich categori\u0308au eich hun. Er enghraifft, efallai y byddwch yn dymuno cael categori ar gyfer Arholiadau neu Gyflwyniadau. Gallwch hefyd wneud cyfrifiadau ar sail categori colofn gan ddefnyddio dewisiadau\u2019r Golofn Gyfrifiedig. Help Blackboard ar Gategori\u0308au.Cyfnodau Graddio. Cyfnodau marcio\u2019r gwaith yw\u2019r rhain. Byddai hyn yn ddefnyddiol os ydych yn cyflwyno marciau\u2019n uniongyrchol i\u2019r Ganolfan Raddau ar gyfer modiwl hir a thenau. Gallech gael cyfnod graddio Semester 1 a Semester 2 ac yna hidlo yn o\u0302l y rhain er mwyn i chi weld y colofnau perthnasol yn unig. Help Blackboard ar Gyfnodau Marcio."}, {"text_idx": "#000039", "text": "Golygon Call ac Ychwanegu fel Ffefryn. Chi\u2019n gwybod am yr eitemau Angen eu Marcio ac Aseiniadau yn y Ganolfan Raddau Gyflawn yn eich dewislen? Llwybrau byrion yw\u2019r rhain sy\u2019n eich cysylltu a\u0302 golygon hidledig o\u2019r Ganolfan Raddau. A wyddech chi eich bod yn gallu ychwanegu eich llwybrau byrion eich hun yma, gan ddefnyddio categori\u0308au neu grwpiau o fyfyrwyr fel y meini prawf? Help Blackboard ar Golygon Call.Hidlo. Fel taenlenni Excel, mae\u2019n bosib hidlo eich golwg o\u2019r Ganolfan Raddau, i ddangos setiau penodol o wybodaeth yn unig. Help Blackboard ar Hidlo."}, {"text_idx": "#000040", "text": "Bydd rhifyn nesaf y gyfres hon yn trafod marcio ac ymdrin a\u0302 graddau. Os hoffech gymorth i sefydlu eich Canolfan Raddau, cysylltwch a\u0302 mi a gallwn drafod eich gofynion a mynd ati i\u2019w rhoi ar waith."}, {"text_idx": "#000042", "text": "Bydd y Grw\u0302p E-ddysgu\u2019n cynnal gweminar ddydd Mercher 6 Chwefror am 3yp. Yn y weminar hon, bydd y Grw\u0302p E-ddysgu\u2019n dangos sut i osod man cyflwyno Turnitin a\u2019r holl osodiadau dewisol sydd ar gael i chi."}, {"text_idx": "#000043", "text": "Gallwch ymuno a\u0302\u2019r weminar yn gyflym a hawdd \u2013 gallwch wneud hynny o\u2019ch swyddfa eich hun, yr unig beth sydd ei angen yw cysylltiad a\u0302\u2019r Rhyngrwyd. Yn gyntaf, archebwch le ar y weminar trwy fynd i dudalen archebu\u2019r cwrs yma. Byddwch wedyn yn cael apwyntiad gan Outlook y gallwch ei ychwanegu i\u2019ch calendr. Pan fydd hi\u2019n amser ymuno a\u0302\u2019r weminar, gallwch wneud hynny trwy glicio ddwywaith ar y ddolen ar yr apwyntiad. Neu, gallwch ymuno a\u0302\u2019r weminar drwy glicio ar y ddolen hon. Bydd y weminar yn cael ei recordio a bydd ar gael i staff ar o\u0302l y sesiwn."}, {"text_idx": "#000044", "text": "Bydd y weminar yn defnyddio Skype for Business. I gael rhagor o wybodaeth am Skype for Business, gweler y canllaw sydd ar gael yma."}, {"text_idx": "#000045", "text": "Os oes gennych chi unrhyw gwestiynau am y weminar, e-bostiwch elearning@aber.ac.uk."}, {"text_idx": "#000047", "text": "Mae\u2019r Grw\u0302p E-ddysgu\u2019n gobeithio eich bod wedi cael amser braf dros y gwyliau. Wrth i bethau ac wrth i ni ddechrau ar gyfnod yr arholiadau, roeddem yn meddwl y byddai\u2019n ddefnyddiol i ni nodi pa gymorth sydd ar gael i gydweithwyr sy\u2019n darparu cymorth gweinyddol i weithgareddau dysgu ac addysgu."}, {"text_idx": "#000048", "text": "Efallai fod ein Cwestiwn Cyffredin, Pa Gwestiynau Cyffredin sy\u2019n ddefnyddiol i ddarparu cymorth gweinyddol ar gyfer system e-ddysgu?, yn fan dechrau da. Dyma Gwestiwn Cyffredin a luniwyd i ddod a\u0302\u2019n holl Gwestiynau Cyffredin ynghylch cymorth gweinyddol ynghyd er mwyn i chi gael ateb i\u2019ch cwestiwn cyn gynted a\u0302 phosibl."}, {"text_idx": "#000049", "text": "Yn ogystal a\u0302\u2019n Cwestiynau Cyffredin, mae gennym hefyd Ganllawiau E-ddysgu ar gael ar ein gweddalennau. Cynlluniwyd y canllawiau hyn i\u2019ch tywys drwy broses lawn o\u2019r dechrau i\u2019r diwedd ac maent yn ddefnyddiol i\u2019r rhai sydd eisiau meithrin dealltwriaeth o\u2019r broses lawn. Rydym hefyd yn hapus i gwrdd wyneb i wyneb ac wrth gwrs gallwn roi cymorth dros y ffo\u0302n a thrwy e-bost. Rydym hefyd yn barod i roi hyfforddiant i chi a\u2019ch cydweithwyr. Os hoffech chi a\u2019ch cydweithwyr wneud cais am sesiwn hyfforddi, cysylltwch a\u0302 ni. Efallai fod yna sesiynau hyfforddi eraill a fyddai\u2019n ddefnyddiol i chi. Ceir ein rhaglen lawn o sesiynau hyfforddi ar gyfer 2018/19 ar ein gweddalennau."}, {"text_idx": "#000051", "text": "Mae cyfnod cyflwyno ceisiadau am y Gwobrau Cwrs Nodedig bellach wedi dechrau. Y dyddiad cau i wneud cais yw 12 yp 1af Chwefror 2019. I gyflwyno cais, lawrlwythwch ffurflen gais fan hyn a darllenwch y cyfarwyddiadau sydd ar ein gweddalennau."}, {"text_idx": "#000052", "text": "Cynlluniwyd y Wobr Cwrs Nodedig i gydnabod arfer canmoladwy ym modiwlau Blackboard. Ers ei lansio yn 2013, gwobrwywyd 5 o fodiwlau canmoladwy, cafodd 8 gymeradwyaeth uchel a 3 arall eu cymeradwyo."}, {"text_idx": "#000053", "text": "Eleni mae\u2019r gwobrau ychydig yn wahanol. Er bod y Wobr yn dal i gael ei seilio ar Gyfarwyddyd Rhaglen Cwrs Nodedig Blackboard, gwnaethom rai addasiadau er mwyn pwysleisio\u2019r dulliau rhyngweithiol y gellir defnyddio Blackboard i ddarparu amgylchedd dysgu cymysg i fyfyrwyr. Ar ben hyn, rhoddwyd pwys ychwanegol ar y meini prawf hygyrchedd er mwyn sicrhau bod pawb sy\u2019n dysgu yn gallu cael defnydd o fodiwlau Blackboard."}, {"text_idx": "#000054", "text": "Byddwn yn cynnal sesiynau hyfforddi i\u2019r rhai sy\u2019n ystyried cyflwyno cais am y Wobr ddydd Mercher 12 Rhagfyr, 3pm-4pm yn E3, Ystafell Hyfforddi E-ddysgu a dydd Mawrth 8 Ionawr, 3pm-4pm. Gallwch archebu lle trwy fynd i dudalennau archebu cwrs y GDSYA."}, {"text_idx": "#000055", "text": "Mae Fforymau Academi eleni wedi cychwyn o ddifri erbyn hyn. Eleni, mae ein Fforymau Academi wedi\u2019u strwythuro o amgylch thema\u0302u sy\u2019n deillio o\u2019r Gynhadledd Dysgu ac Addysgu Flynyddol ac a gynigiwyd gan fynychwyr y gynhadledd."}, {"text_idx": "#000058", "text": "Mae ein Fforymau Academi\u2019n darparu gofod anffurfiol i aelodau o gymuned y Brifysgol ddod ynghyd i drafod materion sy\u2019n ymwneud a\u0302 dysgu ac addysgu a dysgu trwy gyfrwng technoleg."}, {"text_idx": "#000059", "text": "Roedd Fforymau Academi\u2019r llynedd yn seiliedig ar gardiau ehangu profiad digidol myfyrwyr gan JISC. O fewn y Grw\u0302p E-ddysgu, gwnaethom ddechrau datblygu ein Strategaeth Ymgysylltu Myfyrwyr ein hunain a dechrau meddwl sut y gallem weithio\u2019n agosach a\u0302\u2019r myfyrwyr. Yn ogystal a\u0302 hyn gwnaethom ddechrau gweithio gyda chydweithwyr yn y gwasanaeth Gyrfaoedd i siarad am y sgiliau digidol sydd eu hangen yn y gweithle."}, {"text_idx": "#000061", "text": "Os hoffech ymuno a\u0302 rhestr bostio\u2019r Fforwm Academi, e-bostiwch eddysgu@aber.ac.uk."}]